Stedet svarte til forventningene med tanke på senger og utstyr. De nærmeste parkeringsplassene var stort sett opptatt når vi kom på kvelden, men det gikk å parkere i tverrveien for enden av gaten.
Det ble veldig varmt på dobbeltsoverommene varmeste sommerstid, så rommene bør luftes godt før sengetid. Det kan være vanskelig å bruke takvinduet til lufting når det er fare for regn. Problemet kan løses når man er forberedt på det.
Det var nok varmt vann til at 5 mennesker kunne dusje kortvarig, men hårvask bør ikke inngå i morgenstellet for noen med langt hår og behov for balsam.
Vi ble møtt av en hyggelig kurv med drikkegaver og instruksjoner da vi kom. Antagelig hadde det vært mulig å finne instruksjoner til kaffemaskinen på nett, men vi var så lite i leiligheten at vi ikke undersøkte det.